lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv vo lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv vi de lv lv lv lv lv lv lv lv nb lv lv lv fr lv lv lv lv lv lv lv lv io lv lv lv lv lv fr lv lv lv io lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv lv lv lv lv lv lv fr lv lv lv lv lv lv lv lv lv lv lv lv fi lv lv lv lv fr lv lv lv lv lv lv lv lv lv lv lv lv lv lv lv lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv lv lv lv lv lv fr fr lv lv fr lv lv lv lv lv lv vo lv lv lv lv fr io io lv lv lv lv lv fi lv lv lv lv lv lv lv lv lv cs lv lv lv lv lv lv lv lv lv lv de lv
svētdiena, 2010. gada 3. oktobris
Savāi, bet latviešu vēlētāji laikam neapzinas, ka arī otro reizi uzkāpjot uz grābekļa var tikt pie pamatīga puna. Savu izvēli esam izdarījuši. Nobalsojām par tiem kam uzticējāmies. Par to, vai esam izdarījuši pareizo izvēli, rādīs tikai laiks. Tomēr man jāatgādina, ka šie nākamie četri gadi paies ļoti ātri.
Varu izdarīt tikai dažus secinājumus. Apvienība "Par Labu Latviju" cieta fiasko, neskatoties uz Buldozera oratoriskajām spējām. Šinī gadījumā nostrādāja atmiņa par "labajiem" treknajiem gadiem, kad daudzi dabūja ar grābekli pa pieri. Šlesers un Ko dabūja smuku, glīti iepakotu kurvīti...
Attiecībā uz "Saskaņas Centru" ir jāsecina, ka daudzus cilvēkus sāk mocīt nostaļģija pēc vecajiem labajiem padomjlaikiem, kad viņu vietā visu darīja partija... Taču pat ilgas pēc nostaļģijas neatgriezīs tos laikus, kad indivīda vietā pēlēkās šūniņas kustināja kolektīvs, kas sevi dēvēja par kompartiju. Kaut gan A. Rubiks laikam darītu visu, lai šie laiki atgrieztos.
Par apvienību "Vienotība" varu izteikt visdziļāko līdzjūtību tās vēlētājiem un atbalstītājiem.  V. Dombrovskis ir lielisks cilvēks un labs kandidāts krīzes laikā. Bet ir viens liels "bet" - viņš visur saskata tikai un vienīgi ciparus un komatus. Cilvēciskais faktors viņam ir svešs. Ja jau jūs balsojāt par "Vienotību", tad esat gatavi arī kārtējam algu samazinājumam. Ne jau sev viņi samazinās algas... Algas samazinās valsts sektorā strādājošajiem - policijai, medicīnai, izglītībai... Saeima gudrajiem tā paliks tikpat liela, kā bija. "Vienotība" sasniedza savu pirmsvēlēšanu mērķi - uzvarēja "SC". Daudzi, drebot bailēs no "SC" iespējamo nākšanu pie varas, metās balsot par mazāko no ļaunumiem - "Vienotību". Bet tagad vēl atklājas, ka šis "mazais ļaunums" ir gatavs sākt sarunas ar "lielo ļaunumu" "Saskaņas Centru". Nav svarīgi, ar ko šīs sarunas beigsies, būtiski ir tas, ka "Vienotība" pārkāpa savus principus - sāk dialogu ar savu opozicionāru... Tas jau izklausas pēc nodevības pret saviem vēlētājiem. Un secinu, ka daudzi no vēlētājiem atkal uzkāpa uz tā paša grābekļa, uz kur kāpuši pēdējos 20 gadus...
izsūtīts: svētdiena, oktobris 03, 2010 5 komentāri:
Etiķetes: jaunā cerība ;-), pērkamie politiķi, pilsoniskā žurnālistika, solījumu laiks, vilki aitas kažokos
piektdiena, 2010. gada 1. oktobris
Kas tad ir mazākais ļaunums, ko mums izvēlēties rīt? Bijušie politiķi, kas atkal sola piena upes? Jeb varbūt tos, kas apelē pie nacionālajām interesēm? Vai varbūt tos, kas sola izeju nokrīzes mētājoties ar tukšiem vārdiem? Buldozers tak solīja 50000 darbavietu, bet atrada 1! Pie tam, viņš nekaunas par darbavietām uzskatīt tos nelaimīgos ("simtlatniekus"), kas izmisuma dzīti vergo par Ls 100 mēnesī. Katrs esam pietiekami gudri un saprotoši, lai izvēlētos pareizo kārti uz ko likt...
Tomēr neaizmirsīsim tos, kas 20 gadus zvilnēja Saeimas krēslos. Neaizmirsīsim tos, kas 20 gadus solīja pirms vēlēšanām, bet pēc vēlēšanām par saviem vēlētājiem aizmirsa... Nav svarīgi, vaitie ir "kreisie", "labējie" vai "centristi" - visi viņi 20 gadus čakarēja smadzenes, un kļuva bagāti uz vēlētāju lētticības rēķina. Paraugieties uz šo Saeimu! Vai viņi sev samazināja algu, kad valstī strauji samazināja algas? Nē! Tas izsaka visu... Tā ir necieņa pret vēlētājiem, pret tautu, pret saviem darba devējiem...
Personīgi es iešu balsot... Bet es skaisti un korekti izsvītrošu katru, kas Saeimā ir sēdējuši pēdējos 20 gadus. Laiks nolaist slimās asinis vecajai birokrātiskajai Saeimai, kuras "labākais" spogulis ir G. Daudze, kas ar savu liekulību ir spilgts piemērs tam, par ko nevajag balsot... Ļoti interesanti ir vērot arī "Saskaņas Centra" rosīšanos, kas savā pulkā nekaunas pat uzņemt Itālijas kompartijas biedrus... Nerunāsim par Buldozeru, kas savā ceļā samaļ ikvienu, kas stājas ceļā mērķim...
Domājiet, par ko ir vērts atdot savu vērtīgo balsi, dāmas un kungi!
izsūtīts: piektdiena, oktobris 01, 2010 5 komentāri:
Etiķetes: pērkamie politiķi, pilsoniskā žurnālistika, solījumu laiks, vēsture, vilki aitas kažokos
sestdiena, 2010. gada 11. septembris
Atklāta vēstule Buldozeram, jeb Rīga asarām netic...
Maskava... Atvainojiet, Rīga asarām netic, Buldozera kungs! Sāpīgi, vai ne? Bet kas pie tā vainīgs? Vēlētājs? Papus? Varbūt mamma? Bet varbūt visa sabiedrība, kas pret Tevi sazvērējusies? Bat varu derēt, ka Tu pareizo atbildi nezini, neredzi un nedzirdi...
Tu apgalvo, ka kārtējo reizi esi atradis n-tos tūkstošus darbavietu!? Bet Tavs šefs misters U apgalvo to pašu. Tad kuram ir taisnība? Kurš no jums abiem melo? Bet varbūt neviens nemelo. Man nāk prātā tie daudzie tūkstoši "simtlatnieku", kas šobrīd vergo pašvaldībās. Vai tās gadījumā nav tās Tavas radītās darbavietas, Buldozer?
Esmu dzirdējis, ka Tu, Buldozer, esi arī kristietis. Tiesa, nav īsti saprotams kādai reliģijai Tu tici. Tu neesi ne katolis, ne luterānis, ne baptists, ne arī pareizticīgais... Spriežu pēc tā, kā Tu sevi pasniedzi Doma baznīcā š.g. 8 augustā. Tu izskatījies tā kā apmaldījies. Ak jā... Tu tak esi no Alekseja Lejajeva vadītās "Jaunās Paaudzes"! Savāda izvēle cilvēkam, kas studējis Latvijas Kristīgajā akadēmijā. Tu droši vien prāto, uz ko es tēmēju? Visam pamatā ir nauda, Buldozer. Mani interesē, kā tu tiki pie tā, kas Tev pieder? Vai tiešām ar godīgu darbu, strādājot par Ls 300 mēnesī? Tam neticu ne es, ne tie kam Tu to gribi iestāstīt. Buldozer, vai Tev ir zināmi desmit baušļi pēc kuriem dzīvo kristieši? Buldozer, vai Tev ir zināms, ka Tu ar savu mantkārību un varaskāri pārkāp jau pašu pirmo Dieva bausli?
izsūtīts: sestdiena, septembris 11, 2010 2 komentāri:
Etiķetes: pērkamie politiķi, pilsoniskā žurnālistika, vilki aitas kažokos
svētdiena, 2010. gada 5. septembris
Pagājis ilgs laiks, aiztecējuši daudz ūdeņu, kopš veicu pēdējo ierakstu savā blogā. Bet nav vajadzīgi daudz vārdu un vērīgas acis, lai apjaustu mūsu politiķu divkosību.
Interesanti bija pavērot, ka katoļu Baznīcas arhibīskapa Zbigņeva Stankeviča iesvētīšanas ceremonijā bija tik daudz politiķu, kas pēkšņi atcerējās ka viņi ir kristieši. Tikai nekādi nevaru saprast - kur viņi bija laikaposmā starp iepriekšējās Saeimas ievēlēšanas un jaunās Saeimas vēlēšanu kampaņas sākuma! A.Šlesers gan izskatījās drusku kā apmaldījies, it kā nebūtu savā vietā, it kā būtu apmaldījies...
Jautājums politiķiem, kas sevi uzskata par kristiešiem - kā viņi spēj solīt un melot cilvēkiem, vienlaicīgi apgalvot un parādīt sabiedrībai, ka ir kristieši? Cik baušļus ikdienā jūs pārkāpjat, politiķu kungi vai dāmas?
izsūtīts: svētdiena, septembris 05, 2010 Nav komentāru:
Etiķetes: pilsoniskā žurnālistika, solījumu laiks, vilki aitas kažokos
trešdiena, 2010. gada 30. jūnijs
Ironiski, bet pat mūsu prezidents V. Zatlers ir spiests pūst vairākuma stabulītē, lai paliktu kaut nelielas teorētiskas izredzes uz atkārtotu palikšanu prezidenta krēslā. Tā vien liekas ka mūsu ievēlētie "tautas kalpi" balansē uz virves virs bezdibeņa, kur vienā pusē uzglūn lauva, bet otrā pusē krokodils... Varbūt mūsu politiķiem tomēr ir šis tas jāpamācas no plaši pazīstamā barona Minhauzena, kurš it visur atrada risinājumu?
Pat ja pieņemam, ka Uldis Freimanis fano par fašistiem, tad rodas pamatots jautājums - ar ko šis pasākums ir sliktaks par 9.maiju? Vai tad komunisms nebija tāds pats fašisma paveids? Vai tad komunisti nešāva ebrejus? Vai krievu karavīri neaplaupīja iekaroto teritoriju iedzīvotājus? Vai komunistiskā čeka nespīdzināja cilvēkus? Padomāsim par to, ko aizliedzam un nosodam...
Bet varbūt Uldim Freimanim ir taisnība - pirms viņam pārmet fašisma popularizēšanu un atceres pasākumu īstenošanu, varbūt N. Ušakovam, V. Dombrovskim, V. Zatleram un vēl daudziem citiem derētu painteresēties par Latvijas vēsturi. No vēstures aizbēgt nevaram, bet mēs varam to atcerēties, lai nepieļautu tās atkārtošanos...
izsūtīts: trešdiena, jūnijs 30, 2010 Nav komentāru:
Etiķetes: cenzūra, neoboļševisms, neonacisms, pilsoniskā žurnālistika, prese, vēsture
piektdiena, 2010. gada 4. jūnijs
Kad solījumi nebūs ne graša vērti
Vēlēšanu laiks ir tik tuvu, bet neskaidrības par partiju un apvienību iespējamiem likteņiem kļūst arvien neskaidrāks. Vienīgais ko var novērot šai periodā - reklāmu un solījumu apjoma kāpums, bet tai pašā laikā ir novērojams arī solījumu nepildīšana...
Palūkosimies uz Saskaņas Centru (SC). Rīgas mērs Nils Ušakovs (SC) diezgan kategoriski izsakas par nacionālā jautājuma aizskaršanu pirmsvēlēšanu cīņu laikā, kas viņaprāt ir nevajadzīga greznība. Pilnīgi iespējams, ka šāda nostaja iet cauri tādā daudznacionālajā valstī kā Krievija vai ASV. Bet Latvija taču pastāv tikai tāpēc, ka te ir tāda tauta kā latvieši, jeb tie, kas sevi par tādiem uzskata...
Arī tik plaši pazīstamais KNABa šefs Normunds Vilnītis pēkšņi saņēmis dūšu un met izaicinājumu premjeram. Te nu rodas jautājums. Kā cilvēks bez paša mugurkaula izlēmis stāties pretim tam, kas palīdzējis viņam tai krēslā tikt? Te nu atliek tikai vērot, kas visvairāk atbalstīs N. Vilnīti. Ja Valdis Dombrovskis (JL) atbrīvosies no KNABa pašreizējā šefa, tad visticamāk uzpeldēs arī N. Vilnīša aizmugure, kas noteikti atkal appelēs pie sabiedrības sirdsapziņas, kā reiz to darīja "Vienotība" par Alekseja Loskutova (SCP) padzīšanu no KNAB... Ja man būtu jāuzmin vainīgie, es teiktu ka drīzumā izdzirdēsim "tautas kustības" labo cilvēku (uzņēmēju) vaimanas par netaisnību, kas valda visapkārt... Skaidrs ir tikai tas, ka KNABu grib kontrolēt vai ikviena partija.
Interesanti ir vērot "tautas kustību" "Par labu Latviju", kas vēl nesen iepriecināja savus fanus ar savu īsto seju - (AŠ)². Vēl līdz sim nesaprotu, kāpēc viņiem bija jāņirgājas un jāaptraipa vārds "tauta". Kompānija ir savākusies krimināla (maigi izsakoties). Nenoliedzami, ka šiem subjektiem naudas ir gana daudz, lai nopirktu un uzpirktu visus. LNT un TV5 varēs pa blatu raidīt intervijas un politiskās reklāmas ar (AŠ)² sejām, bet apvienība "Par labu Latviju" varēs finansēt reklāmas kampaņas. Visas iespējas nomelnot politiskos pretiniekus un apdāvināt tos, kas liks "Vienotībai" un citiem spieķos sprunguļus...
Tā pati unikālā situācija ir ar analogo un digitālo TV apraidi... Valdība solīja daudz ko, bet šā vai tā ap 200 000 cilvēku palika bez TV apraides. Tas ka cilvēkiem nav naudas, nevienu neinteresēja. Svarīga bija un ir tikai peļņa. Interesanti, ka www.apollo.lv diezgan aktīvi un redzami atspoguļo Tautas Partijas (TP) darbību. Un nav jābūt sevišķi gudram, lai vilktu saiknes ar Lattelecom, kam ir monopola tiesības digitālās TV apraidē. Acīmredzami ir redzams fakts, ka "Par labu Latviju" un (AŠ)² ir acīmredzams monopols medijos. Vai Konkurences padomei tas neliekas aizdomīgi? Nu lab... Ir jau arī KNABs, kurš arī neko neredz... Viss šis farss tikai norāda uz to, ka uzticēties solījumiem nedrīkst. Vēl nesen V. Dombrovska vadītā valdība apgalvoja, ka ar autobusiem skolēniem nekādu problēmu nebūs. Bet tagad nākas dzirdēt ka nekas nenotiks tikai tāpēc, ka nav daža laba "vadoņa" paraksta... Un šis marazms notiek pirms vēlēšanām. Tad ko mums gaidīt pēc vēlēšanām, kad solījumi nebūs ne graša vērti?
izsūtīts: piektdiena, jūnijs 04, 2010 Nav komentāru:
Etiķetes: kukuļošana, nauda smako, pērkamie politiķi, pilsoniskā žurnālistika, solījumu laiks, uzņēmēji asina zobus, vilki aitas kažokos
pirmdiena, 2010. gada 31. maijs
Urrrā patriotisms aug visām partijām. Jo mazāks dienu skaits līdz "zero" stundai, jo augstāku vilni tas sit. Ar to slimo visi. Tiesa, nacionāli noskaņotās partijas nekad to nav slēpušas. Bet unikāli ir tas, ka ar šo "slimību" sasirguši itin visi. Gan mītiskā un mistiskā "tautas kustība" (Par Labu Latviju), gan unikāli trīsgalvains (atvainojiet - nu jau četrgalvains) drakons, kas sevi lepni dēvē par "Vienotību". Te nu vairāk nav šaubu, ka "Vienotība" ir atkarīga no nevalstiskajām organizācijām, kas nu jau pilnīgi atklāti rāda savu ieinteresētību politikā. Tai pašā laikā viņiem nav kauna apgalvot, ka ir neitrāli un dara to visu sabiedrības interesēs. Unikāli ir arī tas, ka arī Saskaņas Centrs nespēj ar šo sērgu cīnīties, solīt sola daudz, bet reālā rīcība pierāda savtīgas intereses, kas stāv pāri visam. Viņi darīs un dara visu, lai izpatiktu mūsu lielajam austrumu lācim - Krievijai.
Pēkšņi visi ir tik balti un pūkaini, ka nav redzams neviens melnumiņš. Visi kārtējo reizi sola brīnumus. Viens no brīnumiem - nesamazināt pensijas. Interesants fakts, ņemot vērā ka Latvijā ir vairāk par 500 000 pensionāru, bet tikai 700 000 nodokļu maksātāju. Tad vēl piemetīsim klāt bezdarbniekus, kuriem teju vai visiem jau būs beidzies pabalstu termiņš un tos, kam tas jau ir beidzies. Teorētiski rēķinot sanāk, ka tie 700000 uztur visus 2 500 000 cilvēkus.
Un tad visi naski sūkstas, ka Latvijā pieaugusi mirstība, samazinas dzimstība... Bet tai pašā laikā Klavs Olšteins no Jaunā Laika dzied par to, ka varētu samazināt māmiņu algas.... Kaut ko tik tuvredzīgu neredz pat Tautas Partija... Tas ir šai laikā, kad ģimeņu ienākumi ir samazinājušies vismaz divas reizes! Tas ka valstij klājas slikti, nenozīmē ka dzīve ir jāpadara neciešama arī jaunajai paaudzei.
Nevienam nav arī noslēpums, ka gandrīz visas partijas ir par pensijas vecuma paaugstināšanu. Paaugstinot pensijas, jaunas darba vietas netiks radītas. Būs tikai jaunas bezdarbnieku rindas un izmisuši cilvēki, kas palikuši bez darba un iztikas. Rezultātā būs milzums bomžu uz ielām un uz dzelzceļiem pieaugs to gadījumu skaits, kad cilvēki izdomās sevi upurēt savas valsts labā... Tas ka SC manipulē ar to, ka iebilst pret šo pasākumu, nebūt nenozīmē, ka solījumi tiks pildīti. Kā zināms, kopš šie liekēži Rīgā ir pie varas, vislielākie cietēji ir tieši bērni. Rīgas dome atrod miljonu visādiem unikāliem projektiem, bet pacentās atņemt bērniem to, ko deva iepriekšējie Rīgas saimnieki - pabalstu tiem bērniem, kas netika dārziņā. Un kur te ir viņu solījumi radīt jaunus bērnudārzus? Kaut kā tā arī palika - kā solījumi...
izsūtīts: pirmdiena, maijs 31, 2010 Nav komentāru:
Etiķetes: jaunā cerība ;-), pērkamie politiķi, pilsoniskā žurnālistika, solījumu laiks, vilki aitas kažokos
otrdiena, 2010. gada 25. maijs
Ir skaisti cilvēki un mēdz būt arī skaisti vārdi. Bet ne vienmēr skaistus vārdus mēdz izteikt skaisti cilvēki. Tas pats attiecas uz partijām, apvienībām, brālībām un velns viņu sazin kādām tur vēl kustībām. Tas, ka Tautas Partija (TP)  sevi dēvē par tādu, nebūt nenozīmē ka tā atbalsta tautu. Patiesībā visi A. Šķēles vārdi ir pilnīgā pretstatā ar darbiem ko pastrādāja un pastrādā TP.
A. Šķēlem ļoti patīk pelt un gānīt V. Dombrovski un viņa valdību. Viņam patīk pārmest visus iespējamos grēkus, kādi vien ir atrodami Latvijas ekonomiskajā situācijā. Tomēr nedrīkst aizmirst, ka tieši TP bija pie stūres "treknajos gados", ka tieši šī partija noveda valsti līdz kliņķim. Paradoksāli, ka A. Šķēle klārēja TP ārkārtas kongresā par atbildību, ko ir gatava uzņemties viņa TP. Tikai nav saprotams, kas uzņemsies atbildību par dažu mazo meža dīvainīšu pastrādātajiem (ne)darbiem. Vai, piemēram, A. Šķēle ir gatavs nest atbildību par A. Kalvīša darbību? Neesmu dzirdējis nevienu vārdu par to. Bet varbūt viņš visticamāk ar to domāja nākotnes iespējamos (ne)darbus, par kuriem ir gatavs atbildēt.
Kopsavilkumā varu tikai secināt, ka visi A. Šķēles kongresā izteiktie apgalvojumi, solījumu un pārmetumi V. Dombrovskim ir kārtējā skaudība un kāre pēc varas. Nepārprotiet, es nemīlu "Vienotību". Esmu pārliecinats ka viņi ir tādi paši vai pat vēl lielāki liekuļi par oranžajiem TP. Tomēr TP parādīja savu labo gribu, ka pameta valdību tieši pusgadu pirms vēlēšanām, cerībā, ka viņiem kārtējo reizi izdosies apvest cilvēkus ap stūri ar skaistiem vārdiem un solījumiem.
Visa A. Šķēles būtība liecina par tiekšanos pēc varas. Tiek solīti visādi brīnumi, visādi nodokļu atvieglojumi, bet nav īsti saprotams, kā tiks papildinata valsts kase. Vai te atkal neož kāre pēc naudas, ko Latvijai aizdod starptautiskie kreditori? Vai tikai Jaunais Laiks (JL) nav atstājis TP pie sasistas un tukšas silītes? Varu derēt, ka biznesmeņu tiekšanās pēc varas nav nekas cits, kā mēģinājums stimulēt savus personīgos biznesus. Tikko viņi panāks savu, vēlētāji paliks neēduši pie savas sasistās silītes, ko būs sarūpējuši tie, par kuriem viņi tik aizrautīgi balsoja...
izsūtīts: otrdiena, maijs 25, 2010 Nav komentāru:
Etiķetes: jaunā cerība ;-), nauda smako, pērkamie politiķi, pilsoniskā žurnālistika, solījumu laiks, uzņēmēji asina zobus, vilki aitas kažokos
piektdiena, 2010. gada 21. maijs
Jo tuvāk nāk vēlēšanas, jo aktīvāk partijas sāk prātot kā piepildīt savas kases, kuras nepildas tik ātri, kā to gribētos. Protams, tiem kas gaida naudiņu no apzinīgajiem ārzemju latviešiem, apelējot pie viņu dzimtajām saknēm, vēl nav aizdomājušies tik tālu, lai legalizētu naudas atmazgāšanu. Tāpēc šoreiz "Vienotību" likšu mierā. Viņi savu naudu apzinīgi gaida no ārzemēm, cerībā ka naivie letiņi, kas par dzimteni vairs atceras tikai sapņos, noticēs viņu pekstiņiem un sūtīs naudu kaudzes... Bet es ceru, ka viņu prāts ir pietiekami nobriedis, lai neticētu "Vienotības" solījumiem par izeju no krīzes.
Patiesībā runa ir par Tautas Partijas (TP) iniciatīvu. Kas tikai nav dzirdēts par šiem kampējiem un ierāvējiem. Bet aizdomāties līdz tam, ka tiem, kas ziedo partijām naudu, piešķir nodokļu atlaides, var tikai ļoti korumpētas partijas un to pārstāvji. Pati doma ir pilnīgi absurda. Tātad, kā zināms TP čupojas ar LPP/LC un "Par Labu Latviju". Tāpat visiem zinams ka šie nosaukumi asociējas ar ļoti lielu naudu. A. Šlesers, A. Šķēle, G. Ķirsons u.c. brīnumbērni, kas to vien gaida kā izdevīgāk legalizēt naudas līdzekļus. Loģiski ka uzņēmējiem būtu izdevīgi ieguldīt naudu kaut kādā tur partijā un n-tos gadus saņemt nodokļu atlaides. Laikam tak "Par Labu Latviju" būs apsolījusi dāsni atalgot TP, ja likumprojekts ieraudzīs dienas gaismu. Un tieši "Par Labu Latviju", kas dēvē sevi par "tautas kustību", bija gatavi tautai iesmērēt maksas vidējo izglītību, tieši viņi bija gatavi pieļaut latviešu valodas izmiršanu. Bet ko no tā iegūtu vēlētāji?
Vēlētājiem tiks iespaidīgs kvantums reklāmu, daudz "lokomotīvju" uz reklāmas stendiem un bargu onkuļu ģīmji TV ekrānos. Rezultātā apmātā tauta atkal skries balsot par kampējiem un ierāvējiem. Perspektīvas iespaidīgas. Sakat ko gribat, bet šī ideja ir tikpat absurda, kā naudas taupīšanas politika samazinot algas medicīnas personālam, policijai un skolotajiem. Savukārt savas algas viņi samazināt nevēlējās. Jo viņi (deputāti) redz nevarot iztikt ar Ls 1000.- mēnesī. Ja šie kungi tiks atkal pie varas, varat aizmirst par latvisku un brīvu Latviju. Ar savu rīcību viņi ir parādījuši, ka viņiem Latvija un vēlētāji nerūp un nekad nav rūpējuši.
Vai nu es esmu pārāk dumjš, vai arī cilvēki jūk prātā atbalstot tādus monstrus kā TP, LPP/LC, "Vienotība", SC, "Par Labu Latviju" u.c. Ja šie cilvēki, kas Saeimā sēž tik daudzus gadus un maina piederību partijām ik gadu, nav spējuši sevi parādīt un pierādīt, tad viņu laiks ir pagājis. Ir pagājuši 20 gadi, bet rezultātā esam turpat kur bijām atgūstot neatkarību. Kauns mūsu politiķiem, partijām un apvienībām. Jo tuvāk nāk vēlēšanas, jo dullākas idejas partijām. Tas ir īsts liekulības tirgus...
izsūtīts: piektdiena, maijs 21, 2010 Nav komentāru:
Etiķetes: nauda smako, pērkamie politiķi, pilsoniskā žurnālistika, solījumu laiks, uzņēmēji asina zobus, vilki aitas kažokos
otrdiena, 2010. gada 18. maijs
Interesanti vērot, kā politiskās cīņas pirms kārtējām Saeimas vēlēšanām uzņem apgriezienus. Tas ka LPP/LC un TP gatavojas mesties uz vienu roku, daudziem nav nekas jauns. Bet tas, ka LPP/LC+TP gatavojas saplūst ar naudīgo "tautas kustību", kas sevi lepni dēvē "Par Labu Latviju", bija jau sagaidāms. Kā nekā visi šie tautiskie kungi sāka jau brāļoties, māsoties un visādi citādi čupoties "Par Labu Latviju" dibināšanas kongresā. Protams, tas viss liekas mazsvarīgs un nemanāms. "Vienotība" pēdējā laikā tik aktīvi sākusi izvērst savu reklāmas kampaņu, ka aizēno visu citu politiskās izvirtības.
Tā piemēram Saskaņas Centrs (SC) vārgi pacilāja jautājumu par otrā līmeņa pensiju uzkrājumiem, kuri pēc tiesas un taisnības būtu jāsaņem mantiniekiem pēc cilvēka nāves, kas pašreizējās valdības politikas ietekmē ir visai reāls iznākums. Doma skaista, ideja apsveicama... Bet ir viens liels BET. Šie paši SC nākot pie varas RD nogrieza pabalstus tām ģimenēm, kas savus bērnus nevarēja sūtīt uz bērnudārziem garo rindu dēļ. Kā zināms šī problēma joprojām ir aktuāla, bet SC neko nedara, lai problēmas novērstu. Viss paliek solījumu līmenī. Lai ko Nils Ušakovs (SC) darītu, paliek iespaids, ka visa viņa darbība ir pakļauta vicemēram Aināram Šleseram (LPP/LC), kas mēru tur īsā pavadiņā. Nejutīšos pārsteigts, ja pēc gada N. Ušakovs būs par dažiem miljoniem bagātāks.
Arī trīsgalvainais zaļais pūķis "Vienotība" nespēja par sevi neatgādināt un sāka cilāt vienu pusaizmigušu galvu. Pie tam ar tik unikālu lozungu, it kā vēlēšanu būtība neatšķirtos no parastām sporta sacensībām, kur par katru cenu ir jāuzvar. Sandra Kalniete, kuru līdz šim uzskatīju par visai saprātīgu politiķi, pēkšņi pameta frāzi, ka "Vienotība" par savu primāro mērķi izvirza pārspēt SC. Jāatzīstas, ka skolā nekāds naskais sportists es nebiju, bet man bija viens mērķis - nebūt pēdējam. Nu te izskatas tikpat unikāls un neārstējams gadījums...
Savukārt viens no mūsu slavenajiem  (AŠ)² A. Šlesers (LPP/LC) kārtējo reizi cilvēkiem parāda savu šarmu un liek lietā vecos labos solījumus par jaunu darbavietu radīšanu ostās, lidostā u.c. Bet te atkal ir viens liels jautajums! Kur var redzēt rezultātus par to periodu, kopš viņš ir Rīgas vicemērs? Vai tā būtu ta viena darbavieta Gintam Gaiķēnam? Cik atceros G. Gaiķēns bija gatavs iekāpt pa vecemēra kabineta logu. Rezultātā A. Šlesers darīja brīnumu lietas - atrada veselu vienu darba vietu telšu pilsētiņas dibinātājam, kurš tomēr netika atbrīvots no tiesas sprieduma un bija spiests šķirties no Ls 20.00. Varbūt ir pienācis laiks visiem Rīgas bezdarbniekiem rāpties pa logu pie A. Šlesera? Tie divdesmit laši nemaz neliekas tik barga nauda par iespēju iegūt darbu. Varbūt tikai tad A. Šlesers beidzot sasparosies un sāks likt lietā savu šarmu, lai radītu darbavietas, nevis nosistu laiku gvelžot muļķības.
Unikāla ir arī mūsu "tautas kustība". Nekādi nevaru šo apvienību nodēvēt savādāk, kā tikai par kārtējo veidu kā lētticīgiem ļautiņiem čakarēt prātu. Sākumā sanāca bariņš uzņēmēju un Krasta ielas "Lido" radīja apvienību "Par Labu Latviju" G. Ķirsona aizsegā. Tikai nelaime tāda, ka G. Ķirsons maķenīt sasmērējās ar nodokļiem, tāpēc viņa vietā ātri atrada Andreju Ēķi, LNT un TV5 īpašnieku. Nav tikai saprotams, ar ko nodokļu krāpnieks ir sliktāks par cilvēku, kas ir viens no apsūdzētajiem digitālās televīzijas afērā. Vēl tikai jāsagaida oficiāls paziņojums no  (AŠ)², ka šie pievienosies šim balagānam, ko tik lepni paši dēvē par "tautas kustību". Principā jau ir skaidrs, ka A. Ēķa TV reklāmas priekšrocības būs tiem, kas ir kaut kādā veidā saistīti ar šo unikālo kustību. Nav jābūt īsti gudram, lai saprastu ka turpmākajos mēnešos pa LNT un TV5 dzirdēsim LPP/LC, TP un "Par Labu Latviju" demagoģiju par viņu plāniem, nākotnes izredzēm, politisko pretinieku nomelnošanu utt.
Tagad tikai atliek gaidīt, kā šie celmlauži, kas 20 gadus naski solīja vai dusēja lāču miegā, kārtējo reizi mēģinās pievilināt savus potenciālos vēlētājus. Solīt jau sola visi, bet kā teica mans opis - ar solījumiem tautu nepaēdināsi. Mūsu politiķus ir pārņēmis olimpiskais sacensību gars... Tad nu es viņiem novēlu pārspēt vienam otru stulbumā un idiotismā. Novēlu visu to labāko utt., bet ceru ka viņi nesavāks 5%, lai iekļūtu Saeimā...
izsūtīts: otrdiena, maijs 18, 2010 Nav komentāru:
Etiķetes: pilsoniskā žurnālistika, solījumu laiks, vilki aitas kažokos
piektdiena, 2010. gada 14. maijs
Ko vērti ir solījumi?
Visiem ir zināms, cik aizrautīgi sola daži cilvēki. Viens no tik unikāliem solītājiem ir Ainārs Šlesers (LPP/LC). Nemaz ne tik sen atpakaļ, viņš sasolīja 50 000 darba vietas. Ironija ir tā, ka atrada vienu vienīgu - un arī tikai tad, kad cilvēks bija gatavs ielīst A. Šlesera kabinetā pa logu. Neatlaidība vainagojās panākumiem vismaz vienam no izmisušajiem.
Ir pagājis puslīdz mierīgs gads A. Šleseram, kopš viņš ir iesēdies Rīgas vicemēra krēslā, bet nu atkal ir klāt jaunas vēlēšanas... Ambīcijas aug. Protams ka šis vīrs atkal sāk solīt to pašu, ko jau solījis pirms laba laiciņa. Tas viss man atgādina kādu pazīstamu cilvēku, ar kuru strādāju kopā 90-to gadu vidū...
Biju ieradies Rīgā darba meklējumos un ar zināmām pūlēm atradu vietu kādā preses izdevumā kā reklāmas aģents. Sākums bija neizsakāmi grūts. Nemaz nebija tik viegli nopelnīt ar reklāmu. Tur tad arī iepazinos ar vienu puisi. Jauks, simpātisks... Apbrīnojamas spējas pārliecināt cilvēkus. Es viņu apbrīnoju un pat apskaudu. Viss ritēja raiti līdz brīdim, kad šis puisis pazuda... Ne jau viens, protams, bet ar klienta naudu... Izdevumam gan neslava, gan zaudējumi. Pazudušais pēc kāda laika atkal atgriezās, it kā nekas nebūtu bijis. Apvārdoja kaut kādā veidā priekšniecību, solīja laboties un tika pie otras iespējas. Naudu atpelnīja. Pagāja daži mēneši, un notika tieši tas pats... Puisis pazuda ar klienta naudu, bet nu jau ar daudz lielāku žūksni. Kopš tās reizes es neesmu viņu saticis, bet dzirdēju ka šamais ir paslēpies psihiatriskajā slimnīcā...
Jūs varbūt jautāsiet - kur ir stāsta morāle? Atbilde ir - neesiet lētticīgi. Vilks spalvu met, bet tikumu ne. Vai tiešām varat vēl noticēt tam, ka A. Šlesers pilda solījumus? Tad pajautajiet sev, cik solījumu viņš ir izpildījis savas politiskās karjeras laikā? Es mēģinu saskaitīt, bet tālāk par nulli netieku. Vienīgais, ko nevar nepamanīt, viņš ar katru gadu kļūst bagātāks. Katru gadu nākas dzirdēt par dīvainiem darījumiem, kurus apstiprina A. Šlesers. Viņam ir gan īpašumi kāpu zonā, gan iespaidīgi biznesa sakari, kuriem viņš velt vairāk laika, nekā saviem tiešajiem amata pienākumiem...
izsūtīts: piektdiena, maijs 14, 2010 Nav komentāru:
Etiķetes: nauda smako, pērkamie politiķi, pilsoniskā žurnālistika, solījumu laiks, vilki aitas kažokos
pirmdiena, 2010. gada 10. maijs
Par ko viņi domā?
Joprojām nerimstas stīvēšanās un ķīvēšanās ap un par Jāni Maizīti. Man personīgi nav īsti saprotmas, vai šis cilveks ir vienīgais taisnības un tiesiskuma pārstāvis mūsu zemē. Ja nu tā ir, tad mums vajadzētu samest naudiņu Superģenerālprokurora tērpam. Kādai daļai droši vien būs pamatīgs pārsteigums, ka tik neitrālais un klusais J. Maizītis paziņojis par to, ka iespējams mēģinās spert savus nedrošos solīšus politikā. Bet ja tā padomā, nekā pārsteidzoša tur nav. Arī Einārs Repše (JL) savulaik aizejot no Latvijas Bankas iesaistījās politikā. Tiesa, viņš nodibināja partiju. Savukārt J. Maizītis visticamāk metīsies "Vienotības" apzkāvienos, tā pasvītrojot to, ka ir atkarīgs no viņiem. Kas zin, varbūt drīzumā arī eksprezidenti iesaistīsies politikā...
Gribētos jau gan zināt, kas spiež tādus cilvēkus kā A. Šķēle, A. Šlesers, E. Repše, V. Dombrovskis, Ģ. V. Kristovskis u.c. iesaistīties tik slidenā pasākumā kā politikā. Nekad neticēšu, ka tās ir nesavtīgas intereses un vēlme strādāt valsts labā. Visam ir tikai viens izskaidrojums - šādi šie kungi atrod biznesa partnerus. Šādi viņi ir spējīgi ietekmēt valsts nodokļa politiku un bīdīt savus privātos uzņēmumus, sev piederošu uzņēmumu grupas vai savu sponsoru uzņēmumus uz monopoltiesībām vai priekšrocībām Latvijas tirgū. Nodokļi tiek mainīti un grozīti tieši tā, lai būtu izdevīgi valdošajām partijām un viņu atbalstītājiem. Un nekad neviens nav iedomājies kaut ko paskaidrot vai pajautāt tiem cilvēkiem, kas viņus ievēlēja. Bet kad kāds, it kā godprātīgs, pilsonis ienāk politikā, agrāk vai vēlāk atklājas ka šī persona nav nemaz tik godīga. Arī šī persona kaut kādā mērā nostāda savas personīgās intereses augstāk par valsts interesēm.
Tas, ka Linda Mūrniece (JL) izteikusies par aiziešanu no politiskās skatuves, nebūt nenozīmē ka viņa to darīs. Laikam tak cer, ka viņu lūgsies palikt tāpat kā E. Repši (JL), kurš, kā jau esam dzirdējuši, arī ir nolēmis beidzot pamest politiku... Bet vai E. Repše (JL) atgriezīsies kā A. Šķēle (TP)? Gan jau ka atgriezīsies, kad bizness vairs neritēs tik gludi, kā gribētos...
Man šis sejas, kas Latviju ir novedušas līdz kliņķim, un tās kas to turpina darīt, nevieš uzticību. Ja viņi ir atnākuši strādāt Latvijas interesēs, tad kāpēc mēs esam tur, kur esam tagad? Varbūt Aigars Kalvītis (TP) varētu izskaidrot šo fenomenu kopā ar A. Šķēli (TP)? Cik man zinams, tad A. Kalvītis aizlaidās uz Dienvidameriku, kur džungļos čūsku un indiāņu sabiedrībā jūtas drošāk, nekā šeit Latvijā, kur savārījis tik daudz mēslu. Bet dīvaini lūk ir tas, kas viņš par to saņem labu piķi, būdams vairāku lielu Latvijas uzņēmumu valdēs.
Vai Latvijā ir kāds godīgs politiķis, kas tiešām mīl šo valsti? Es ceru ka ir... Ļoti ceru, ka kāds vēl ir atlicis...
izsūtīts: pirmdiena, maijs 10, 2010 Nav komentāru:
Etiķetes: kukuļošana, nauda smako, pērkamie politiķi, pilsoniskā žurnālistika, solījumu laiks, vilki aitas kažokos
ceturtdiena, 2010. gada 6. maijs
Tikai cipari un komati.
Katru dienu to vien dzirdam - tas un tas ir audzis par tik procentiem, tas un tas sarucis par tik procentiem. Visur tikai kaili cipari un komati. Vai reāli dzīve tas kaut ko izsaka? Vai tas mums atviegli dzīvi? Vispār ir savādi lasīt informāciju, ka bezdarba līmenis samazinās.
Man gribētos zināt, kura no partijām savos priekšvēlēšanu saukļos leposies ar 0,6%. Vai ZZS? Varbūt "Vienotība"? Un vai vispār ir jālepojas ar šo, neko neizteicošo, skaitli. Kurš cilvēks par nopietnu ņems Nodarbinātības valsts aģentūras (NVA) "operatīvo" informāciju, ka bezdarbs samazinas? Samazinas jau tikai reāli reģistrētie bezdarbnieki. Un to paliek arvien mazāk tikai pateicoties tam, ka šie cilvēki vairs nesaņem pabalstus. Kāda jēga tērēt atlikušos santīmus uz pārreģistrāciju, ja nav pat par ko nopirkt maizi? Un šādi cilvēki, kas vairs necer ne uz ko labu, un neierodas uz pāreģistrāciju NVA, paliek ar katru dienu vairāk.
Vai Labklājības ministrija var pateikt, cik ir cilvēku Latvijā, kas nesaņem nekādu sociālo palīdzību? Gan jau viņiem ir datu par to, bet kāpēc tas netiek atklāts? Vienkārši tad šie kungi un dāmas, nostādītu sevi neveiklā situācijā īsi pirms vēlēšanām. Tad pat aklajam būtu skaidrs, ka situācija nodarbinātības ziņā nav uzlabojusies, bet gan ar katru dienu paliek dramatiskāka un šausmīgāka.
Vēl vakar kāda ģimene (divi pieaugušie un bērns) ap 18:10 bija liecinieki, kā elektriskais vilciens notriec cilvēku. Vecmīlgrāvī, netālu no Ziemeļblāzmas, vīrietis gāja pa paralēlām sliedēm pretim vilcienam, bet tad pēkšņi vienkārši izgāja vilciena priekšā un aizlidoja kā salauzta lelle... Vilciens apstājās. Labi vēl ka bērnam izdevās aizsegt acis, lai viņš to neredzētu. Tur vairs nebija ko glābt. Atbrauca "ātrie", atbrauca reanimācijas brigāde, atbrauca policisti... Bet tur ko glābt vairs nebija. Vīrietis bija miris un papildināja statistiku par pašnāvnieku skaitu Latvijā...
Cilvēki tāpat vien nemetas pretim daudzu simtu tonnu smagam vilcienam. Visam ir iemesls. Bet ar nožēlu man un par kaunu šai valstij jāsaka, ka šādu gadījumu paliek arvien vairāk. Bezizeja dzen izmisumā. Bet valdība to neredz un bāž galvu smiltīs kā strauss. Viņiem tas ir tikai vēl viens cipars pirms vai pēc komata... Viena lieta ir sēdēt un vākt statistiku, pavisam kas cits to visu redzēt un izbaudīt uz paša ādas, skatīt paša acīm un saprast cik nevērtīga ir cilvēka dzīvība šīs valdības acīs.
izsūtīts: ceturtdiena, maijs 06, 2010 Nav komentāru:
Etiķetes: pērkamie politiķi, pilsoniskā žurnālistika, vilki aitas kažokos
svētdiena, 2010. gada 2. maijs
Man arvien vairāk sāk likties, ka valdība ir vai nu mazohisti, vai sadisti. Viss atkarīgs no skatapunkta, kā uz to paraugas un iterpretē. Ja uzskatam viņus par mazohistiem, tad jādomā ka viņiem ļoti patīk uzklausīt vēlētāju zākāšanu, preses uzbraucienus, neapmierināto lamas un izmisušo lāstus. Bet ja tomēr uzskatam viņus par sadistiem, tad jāatzīst, ka viņiem laikam sagādā baudu zem logiem vērot neapmierinātu un izmisušu cilvēku piketus. Tikai tā viņi var apgalvot ka izpilda visas starptautisko kreditoru prasības. Es personīgi sliecos uz valdības sadismu, bet būtību tas nemaina. Valdība un "Vienotība" negūs plašu atbalstu, ja ignorēs cilvēku prasības.
Protams, šobrīd viņi pat vairs neko nesola. Baidas sapīties savos vārdos.Policistu prasības valdība ignorēja un pat Linda Mūrniece (JL) neuzskatīja par vajadzīgu iziet un parunāt. Acīmredzot iekšlietu ministre bija aizņemta ar savas fermas aprūpi portālā www.draugiem.lv... Varbūt nākamreiz policistiem pievienosies mediķi, skolotāji, pensionāri, māmiņas, bezdarbnieki... Cik tas kopā būs? Miljons neapmierināto? Ir nācies dzirdēt (neoficiāli), ka tie cilveki, kas vēl ir saglabājuši savu darbu valsts un pašvaldību iestādēs, ir spiesti parakstīt papīrus par nepiedalīšanos masu pasākumos un demonstrācijās pret  valdību. Baumas nav bez pamata, bet apstiprināt tās ir tikpat grūti, kā deputātu pērkamību, par kuru debates atkal aizsāka Ženeta Jaunzeme-Grende.
Vēl pāris dienas apakaļ stājās spēkā likums, kas strādājošiem vecākiem nogriež bērnu kopšanas pabalstu. Un trakākais ir nevis tas, ka valdība nevēlas neko garantēt par kārtējo pabalstu un algu cirpšanu, bet gan tas, ka viņi klusē kā partizāni par to, kas sagaida nākotnē. Protams, viņi saka ka griezīs. Un viņi zin ko griezīs! Tikai viņiem nepietiek drosmes pateikt mērķi uz kuru tas būs vērsts. Vēlēšanas tak ir tuvu, bet "Vienotībai" balsis vajag... Vieglāk ir noklusēt un cerēt uz tām balsīm, kas atkristu savas lētticības dēļ.
Arī LPP/LC+TP nesnauž un asina savus ilkņus cerībā, ka varēs viegli tikt pie vietām Saeimā. Bet apvienība "Par Labu Latviju" nekaunas sevi saukt par tautas kustību, neskatoties uz to, ka viņus pārstāv tikai ietekmīgi uzņēmēji (tai skatā (AŠ)²), kas ar savu naudu centīsies ietekmēt politiku. Mafija ienāk politikā.
Un joprojām nesaprotu, ko partijas un apvienības var rīvēties savā starpā par J. Maizīti un Satversmes tiesas tiesnešu amatiem. Kāpēc gan nevarētu virzīt neitrālu un bezpartejisku amata kandidātu bez aizdomīgas pagātnes? Vai partijām un apvienībām piederīgie kandidāti tiešām būs godprātīgi, jeb lobēs tikai savu partiju intereses? Prezident V. Zatler, varbūt Tu virzīsi kandidātu uz ģenerālprokurora un ST amatiem?
Jautajums ir, kurp ejam Latvija? Uz bezdibeni? Vai uz gaišāku nākotni?
izsūtīts: svētdiena, maijs 02, 2010 Nav komentāru:
Etiķetes: jaunā cerība ;-), pērkamie politiķi, pilsoniskā žurnālistika, solījumu laiks, uzņēmēji asina zobus, vilki aitas kažokos
sestdiena, 2010. gada 1. maijs
Tad ko mums īsti sola "Vienotība"? Citēju:
Godīgu, atbildīgu un kompetentu politiku
Cieņu pret cilvēku, toleranci un rosīgu pilsonisko sabiedrību
Sociāli atbildīgu tirgus ekonomiku
Kvalitatīvas izglītības, veselības aprūpes un sociālā atbalsta pieejamību
Nodokļu politiku, kas veicina modernu tautsaimniecības attīstību
Nacionālu, demokrātisku valsti Rietumu sabiedrībā
Un uz ko mēs varam cerēt vērojot "Vienotības" darbošanos un solījumus?
Tātad par 'godīgo un kompetento politiku'! Kā viņi var teikt, ka "Vienotība" piekopj godīgu un kompetentu politiku, ja līdz šim E. Repše (JL) visus finasiālos plānus ar SVF turēja un tur slepenībā? Ja kāds kaut ko grib teikt Saeimā, tā no E. Repšes vietas atskan brēciens: "Atvainojiet, tā ir slepena informācija!"
Un kā ir ar 'cieņu pret cilvēku, toleranci un rosīgu pilsonisko sabiedrību'? Nevar būt runas par cieņu pret cilveku barojot ar solījumiem, kuri nav izpildāmi. Kādi bija JL solījumi pirms pašvaldību vēlēšanām un kādi bija darbi pēc tām? Tika apcirpti sociālie pabalsti, apcirpa ar nodokli neapliekamo minimumu, apcirpa algas visiem, tikai ne ministriem un deputatiem... Kur te ir cieņa? Pat Ģ. V. Kristovskis diezgan nekaunīgā veidā iegrābās ES maciņā pieņemot pabalstu un atsakoties no algas Rīgas Domē. Ar tādiem darbiem cieņu iegūt nevar. Maz ticams, ka sabiedrība uzķersies uz šī āķa atkārtoti.
Bet kur ir tā 'sociāli atbildīgā tirgus ekonomika'? Vai tad tā netika sagrauta? To ko iesāka TP (A. Kalvīša vadībā) to šobrīd piebeidz JL (V. Dombrovska vadībā) apliekot ar nodokļiem visu un visus. Bezdarba līmenis aug ar katru dienu. Bez pabalstiem un iztikas līdzekļiem paliek arvien lielāka sabiedrības daļa. Cilvēki pamet valsti un valsts zaudē iespēju saņemt nodokļus. Bet valdība un deputāti redz tikai skaitļus, reālā dzīve viņus neskar... Vēl neskar...
Vai tad 'kvalitatīva izglītība, veselības aprūpe un sociālā atbalsta pieejamība' ir iespejama tikai deklarējot šo frāzi? Ja jau "Vienotība" par to iestājas, tad kā tas nākas, ka pēc V. Dombrovska sarunas ar ar veselības ministra amata kandidāti Antru Sakni (PS), tika nolemts virzīt uz šo amatu pavisam citu personu? Nekādi paskaidrojumi netiek sniegti. Secinajumus varam izdarīt paši. Šī kandidāte laikam izteicās ko tādu, kas V. Dombrovska k-gam nav pieņemams. Acīmredzot viņa atklāti pateica, ka grib strādāt, nevis atsēdēt esošo laiku. Vai arī cits iemesls - JL negrib amata redzēt Pilsoniskās Savienības kandidātu? Lai kā arī nebūtu - izglītības sistēma ir iedragāta, bet veselības aprūpe ir sagrauta un jau kļuvusi nepieejama lielākajai sabiedrības daļai.
Un kur tad ir šī 'efektīvā valsts pārvalde'? Ministriju skaits saglabājas iepriekšējais. Viss solītais palicis solījumu līmenī. Visur valda birokrātija un savtīgas intereses. Ministri un deputāti vairāk ņemas ar sava biznesa lobēšanu, nekā ar valstij tik svarīgu problēmu risināšanu. Tas attiecas ne tikai uz "Vienotības", bet uz visu partiju pārstāvjiem.
Bet par 'nodokļu politiku, kas veicina modernu tautsaimniecības attīstību' neizteikšos, jo man vienkārši trūkst vārdu... Viss redzamais ir zem absolūtas kritikas.
Laikam vienīgais, kam vēl nevaru piekasīties, ir punkts par 'nacionālu, demokrātisku valsti Rietumu sabiedrībā'. Principā jau skaitāmies demokrātiska valsts Rietumu sabiedrībā. Galu galā paši tak katru gadu ievēlam vienus un tos pašus vēžus, kas maina savu iepakojumu un pamet arvien jaunus un kārdinošākus saukļus. Ta piemēŗam "Par Labu Latviju" mums sola jau pēc 10 gadiem 3000 eiro katram. Vai ticēsim viņiem atkal?
Ko solīt vēlētājiem, lai politiķi viņus sadzirdētu?
izsūtīts: sestdiena, maijs 01, 2010 Nav komentāru:
Etiķetes: jaunā cerība ;-), pērkamie politiķi, pilsoniskā žurnālistika, solījumu laiks, vilki aitas kažokos
piektdiena, 2010. gada 30. aprīlis
Neizbēgama ir tikai nāve un nodokļi.
Protams, ir patīkami dzirdēt to, ka mūsu politiķi kaut ko dara. Ka daži jau šobrīd kaļ applēses par nākamā gada budžetu. Viena daļa to pieprasa (TP, LPP/LC, ZZS), citi mēģina atkratīties ar citiem svarīgākiem darbiem. Un tomēr gadās ka kāds politiķis zaudē modrību un izrunājas vairāk, nekā būtu pieļaujams.
Piemēram Ģirts Valdis Kristovskis (Vienotība) pieļāva iespēju lielo budžeta deficītu lāpīt ar naudiņu ko piespiedu kārtā izvelk no pensionāru maciņiem. Apmēram tā, kā tas bija PSRS laikos, kad naudas vietā mēdza iebarot vērtspapīrus (obligācijas). Tiesa, nav gan īsti saprotams, kā valsts šo parādu atdotu. Pensionāri tak nemēdz dzīvot mūžīgi. Cilvēkiem gribas dzīvot cilvēcīgi vēl šinī saulē, nevis paņemt nevērtīgus papīra gabalus viņsaulē. Un kas notiks tai gadījumā, ja Latvija tomēr pāries uz eiro? Vai obligācijas atkal zaudēs kādu "nullīti" un būs makalatūras vērtē? Bet ja ieskatās tālākā nākotnē, iespējams ka šī pensionāra mazmazbērns varēs cerēt uz kādu lieku eirocentu...
Bet tad vēl pavisam nesen viens "Vienotības" atzars, kam karājas klāt birka JL, nolēma ka pensionārus un pensijas neaiztiks. Brīnišķīga ziņa tiem, kas to cerēja sagaidīt. Bet rodas jautājums! Vai tad "Vienotība" nesaskaņo savu darbību un sakāmo? Te sanāk ka "labā roka" (PS) nezina ko dara "kreisā roka" (JL). Kas tad vieno šīs trīss partijas (PS, JL, SCP)? Vēlēšanu saraksts un nauda, jeb vienota ideja par Latviju?
Un visbeidzot visšokējošāk ir uzzināt, ka Starptautiskais Valūtas Fonds (SVF) aģitē valdību uz apzinātu  cilvēku krāpšanu! Shēmas būtība ir gaužām vienkārša. Uztaisa zvērīgu nekustamā īpašuma nodokli un atceļ nodokļu atvieglojumus trūcīgajiem. Rezultātā nodoklis krātos līdz brīdim, kamēr izmisušais cilveks savu īpašumu pārdotu, vai aizietu pie senčiem uz labākiem medību laukiem (jādomā ka nomirtu bada nāvē). Rezultātā nodokli nāktos nomaksāt mantiniekiem. Jau kopš neatminamiem laikiem ir zināms, ka nevar izbēgt no nāves un nodokļiem.
Tad ko mēs varam gaidīt no valdības? Aklu pakļaušanos SVF un nodokļu slogu ko nevaram pavilkt? Jeb varbūt valdība tomēr aplaupīs pensionārus un maznodrošinātos? Neviens no variantiem nekādu pārsteigumu neizraisītu. Jau zināms, ka JL neturēja vārdu pensionāriem pirms pašvaldību vēlēšanām. Bet visi nodomi, kas skar aizdevumu Latvijai, ir tik slepeni, ka pat Neo to nezina...
Padomāsim par to, dāmas un kungi...
izsūtīts: piektdiena, aprīlis 30, 2010 Nav komentāru:
Etiķetes: jaunā cerība ;-), Jaunais Laiks atkal sola, nauda smako, pilsoniskā žurnālistika, solījumu laiks, vēsture, vilki aitas kažokos
ceturtdiena, 2010. gada 29. aprīlis
Vai valsts nauda tiek taupīta?
Kopš tā laika, kad V. Dombrovskis (JL) ticis pie valdības grožiem, to vien dzirdam kā taupība. Cērpam algas, cērpam pabalstus un merdējam badā tos kam to visu atņemam. Savādi ir tas, ka vārdi visai bieži nesaskan ar darbiem.
Ta piemēram visiem ir zināms, ka tuvojas 4. maijs. Protams, ka 4. maiju atzīmēs, ņemot vērā ka aizrit 20 gadi kopšneatkarības deklarācijas pieņemšanas. Man grūti iedomāties, ka šī diena ir jāreklamē tik plaši un uzbāzīgi, kā tas tiek darīts šobrīd. Tā piemēram Vecmīlgrāvī pēkšņi uzradās reklāmas stends uz kura skaidri un gaiši bija redzams uzraksts "4. maijs". Bet jābūt naivam, lai ticētu ka šis ir vienīgais stends. Gan jau ka tādi ir izbārstīti pa visu Rīgu. Esmu strādājis ar reklāmu pietiekami ilgi un varu droši apgalvot, ka šis reklāmas veids nav tas lētākais variants krīzes laikā. Aptuvenā līguma cena varētu būt daudzi tūkstoši latu. Tas prieks maksā dārgi. Šo naudu jau nu varēja pavisam mierīgi novirzīt citiem mērķiem. Kaut vai medicīnai. Tur vismaz kādam cilvēkam izglābtu dzīvību.
Otrs paradokss. Latvijas tiesu ēkas un zemesgrāmatu nodaļas turpmāk apsargās SIA "Ave Lat Sargs". Viņi uzvarēja kaut kādā konkursā par tiesībām veikt apsardzes pakalpojumus. Plānotā līgumcena esot gandrīz Ls 100 000. Pieskaitīsim vēl neprognozējamo inflāciju un citus pakalpojumus, tad šī cena uzlēks vēl daudz augstāk. Jocīgi, bet man likās ka valsts iestādes jāapsargā valsts policijai. Diezvai privātā apsardze var nodrošināt kārtību un drošību. Drīzāk atbilde ir jāmeklē jautājumā - kam tas ir izdevīgi? Kura naudasmaciņš kļūs ievērojami biezāks no šī darījuma?
izsūtīts: ceturtdiena, aprīlis 29, 2010 1 komentārs:
Etiķetes: kukuļošana, nauda smako, pilsoniskā žurnālistika, vilki aitas kažokos
otrdiena, 2010. gada 27. aprīlis
Gan jau ka daudzi pamanīja, ka no laikraksta "Diena" aiziet daudzi talantīgi žurnālisti ar Sarmīti Ēlerti priekšgalā. Tagad, kad ir uzradies ilgi gaidītais žurnāls "ir" un žurnāla interneta versija www.ir.lv, man protams radās vēlme aplūkot šo portālu tuvāk.
Sākumā izturējos piesardzīgi. Vēroju tur esošos dialogus, vēroju personas kas tur uzturējās jau no pirmās dienas. Secinājums nebija iepriecinošs. Tur esošā publika ir akli paklausīga un vienota attiecībā uz "Vienotību". Visi pārējie tiek nolīdzināti, maigi izsakoties, līdz ar zemi. Vienīgie pareizie ir JL & Co. Protams, es visu vienkāršoju, bet ne par to ir stāsts.
Tikko portālā uzrodas kāds, kas met kaut mazāko šaubu ēnu uz E. Repšes strīpainā uzvalka izcelsmi vai Valda Dombrovska politikas pareizību, tā šie pārdrošnieki tiek nolāmāti un padarīti par idiotiem. Un vēl par to var spriest vērojot "+" un "-". Jo skaistāka dziesma "Vienotībai", jo vairāk krustu sakabināti ;-) Tad kāda ir morāle? Ja neesat par JL & Co, varat tur nerādīties. Tur ir citi demokrātijas pamatprincipi, kas tādiem lauķiem, kā citāddomājošiem, nav paredzama un saprotama.
Kas no tā izriet? Varat izklaidēties parejoties ar pārspēku. Jāsaka gan, ka nekā unikāla tur nav. Bet izcelties ar mīnusiem var itin knaši, ja aiztiksiet kādu turienes elku. Laipni lūgti portālā, kur valda demokrātija un vārda brīvība ar vienu pareizu viedokli...
Jūs jau būsiet pamanījuši, ka man nepatīk neviens politiķis, kas nav spējīgs pamatot savu rīcību un nav spējīgs pamatot savu ienākumu izcelsmi. Tas pats attiecas uz "Vienotību". Ja man ir šaubas par viņu godīgumu, tad cieš visi neatkarīgi no piederības.
izsūtīts: otrdiena, aprīlis 27, 2010 Nav komentāru:
Etiķetes: jaunā cerība ;-), pilsoniskā žurnālistika, prese, pseidodemokrātija
pirmdiena, 2010. gada 26. aprīlis
Ko sēsi, to pļausi!
Tā vien liekas, ka katru dienu cilvēki paliek arvien naskāki uz politiķu izsekošanu un lamāšanu par visām pieļautajām kļūdām. Vistrakakais ir tas, ka politiķi zin ka pirms vēlēšanām sabiedrības uzmanība tiek pievērsta visiem padarītajiem un nepadarītajiem darbiem, visiem izpildītajiem un neizpildītajiem solījumiem. Tomēr viņi joprojām atļaujas parādīt savu attieksmi par izrādīto uzticību savu un potenciālo vēlētāju acīs.
Tad nu jāsaka, ka daudziem jo daudziem "tautas kalpiem" ir radusies neārstējama atkarība. Te nav runa par smēķēšanu vai dzeršanu, bet te ir runa par spēli, tā dēvēto "Fermu", kur tiek audzēti dārzenīši un apzagti kaimiņi. Šī spēle ir saistīta ar www.draugiem.lv. Atkarība jau ir aizgājusi tik talu, ka daži no viņiem pilnīgi atklāti sakuši spēlēt šo spēli jau darba laikā. Un gods kam gods, dažs labs to jau ir uzodis un nostučijis TV3 raidījumam "Bez Tabu". Viena no pieķertajām personām ir Linda Mūrniece (JL). Protams, ir jau arī vesela kaudze citu politiķu: Artis Pabriks (SCP), Modris Lujāns (LPP/LC), ārlietu ministrijas valsts sekretārs Andris Teikmanis u.c. sabiedrībā pazīstami cilvēki, kurus te nepieminu, jo viņi tomēr nav tautas kalpi... Nebūtu jau nekādu problēmu, ja vien šīs izdarības netiktu fiksētas darba laikā.
Te nu rodas jautājums... Vai tiešām ministrijās un Saeimā ir tik maz darba, lai notriektu laiku šādās spēlītēs? Parasti darba devējs tādu darbinieku atlaiž bez vārda runas. Tad varbūt ir Saeima var izskatīt iespēju, ka vēlētāji atsauc tos deputātus, kas nepilda viņu intereses, jeb ar savu darbību rada iespaidu, ka deputāti savas intereses vērtē augstāk, par savu vēlētāju interesēm. Bet šiem politiķiem, kas nosaka patreizējo valsts politiku, šādas prasības varētu būt kā dadzis acī. Tas kaitētu politiķu personīgajām interesēm un biznesam. Tad viņiem vajadzētu sekot gan savu nepadarīto darbu sarakstiem, gan to kā uz viņiem skatas sabiedrība, gan to ko par viņiem runā konkurenti. Bet kā saka paruna: ko sēsi, to pļausi!
Tad par ko vēlēsim rudenī? Par tiem kas neciena mūs ar daudzajiem neizpildītajiem solījumiem? Par tiem, kas noklusē patiesību pirms vēlēšanām un pēc tām nāk klajā ar "šoka terapiju"? Jeb par tiem, kas neskatoties ne uz ko izsaimnieko nodokļu maksātāju naudu?
izsūtīts: pirmdiena, aprīlis 26, 2010 Nav komentāru:
Etiķetes: jaunā cerība ;-), solījumu laiks, vilki aitas kažokos
sestdiena, 2010. gada 24. aprīlis
Šī saeima cilvēkiem arvien biežāk un skaidrāk parāda savu īsto seju. Un tajā nav nekā no tā, kas bija pirms kādiem piecpadsmit gadiem. Protams, ka var teikt - tad kad mans opītis bij dzīvs, zāle bija zaļāka, zivis bij lielākas... ;-) Bet tomēr, ja 90 gadu sākumā atjaunotā Saeima kaut nedaudz vēl pauda tautas gribu un tās deputati varēja sevi saukt par tautas kalpiem, tad šodien viņi ir tautas negods. Skumji, ka deputāti savu biznesu vērtē augstak par tautas uzticību. Nekā svēta...
Varbūt mani moka nostaļģija pēc vecajiem labajiem laikiem. Varbūt vienkārši esmu jau novecojis un sasniedzis to gadu robežu, kad var sacīt: "Ko tu veci vispār sajēdz!" Lai kā arī nebūtu, es neuzskatu par pareizu Saeimas prezidija un frakciju padomes atteikumu Dainim Īvānam (Latvijas Tautas fronte) uzstāties ar runu Saeimas svinīgajā sēdē 4. maijā. Aprit tomēr 20. gadi, kopš LTF (kuru vadīja D. Īvāns) apvienoja tautu un panāca Latvijas neatkarības atjaunošanu. Un šeit nav nozīme, kādi ceļi kopš tā laika ir bijuši D. Īvānam.
Ja tādi kungi kā 100 Saeimas "gudrie" ar G. Daudzi priekšgalā to nesaprot, tad viņiem nav ko darīt Saeimā. Lai iet rakt grāvjus un iemācas cienīt cilvēkus, viņu nopelnus un darbus. Savādi, ka šie "tautas kalpi" bija tik izbrīnīti par cilvēku aso reakciju. Laikam viņi iedomājās, ka tauta, ne tik senos notikumus, būs jau aizmirsusi. Kaut ko tādu es nebiju gaidījis ne no "Vienotības", ne ZZS, ne TB/LNNK...
Bet mēs atceramies. Atceramies visu - gan labu, gan ļaunu... Un es ceru, ka šī Saeima paliks atmiņā kā vistumšākā nakts kopš neatkarības atjaunošanas. Un jādomā ka mēs atcerēsimies tos vārdus, kas šobrīd Saeimā sevi lepni vēl dēvē par "tautas kalpiem". Tikai dāmas un kungi atcerieties - jūsu laiks drīz beigsies...
izsūtīts: sestdiena, aprīlis 24, 2010 Nav komentāru:
Etiķetes: pērkamie politiķi, vēsture, vilki aitas kažokos
piektdiena, 2010. gada 23. aprīlis
Absolūtās Šausmas politikā, jeb (AŠ)²
Dzīvojam raibi un krāsaini. Laikam tas ir pateicoties pavasarim, kad sāk plaukt lapas un ziedēt puķītes. Tas pats laikam notiek ar politiķu aktivitātēm. Tie kas vēl nesen snauda ziemas miegā, pēkšņi pamožas un sāk savu darbību ar tādu sparu, ka gribot negribot sāc pievērst uzmanību notiekošajam.
Viens no dīvainakajiem paradoksiem joprojam saistas ar Jāni Maizīti, kas pēdējo divu nedēļu laikā pamanījies saistīt nedalītu sabiedrības uzmanību. Pat A. Šlesers (LPP/LC) nevarēja neizteikties par šo zvaigzni. Visdīvaināk ir vērot V. Vīķes-Freibergas un G. Ulmaņa azartu vācot parakstus. Tad nu rodas jautājums... Kā interesēs viņi strādā? Savās? Varbūt tautas? Neticu cilvēku nesavtīgumam bez izdevīgiem nosacījumie sev. Viens izskaidrojums varētu būt - abi eksprezidenti ir parādā pateicību J. Maizītim, jeb vienkārši dzēš kādu senu parādu...
Rodas aizdomas, ka mūsu jaunā cerība "Vienotība" izmanto J. Maizīti par tvaikoni, ar kuru nostum malā visus politiskos pretiniekus. Atklāta blasošana jau ir laba lieta, bet ja to pārvērš par ieroci, tad tas tik labi neliekas. Šeit var saost, maigi izsakoties, nepatīkamu smaku. Princips jau ir vienkāršs - mēs (JL) zināsim kas ir pret mums un kas ir par mums. Tas ir tas pats vecais vēzītis jaunā glītā iepakojumā. Iztulkot? Lūdzu! Kas nav ar mums, tas ir pret mums un Latvijas Republiku.
Otrs no dīvainajiem paradoksiem ir visiem labi zināmais TP un LPP/LC pārošanās rituāls, kā rezultātā šķiet radīsies viens unikāls bēbītis ar vārdiņu (AŠ)². Bet kad viņi pievienos sev "Par Labu Latviju", tad visticamāk ies vaļā tāda reklāmas kampaņa, kādu vēl neesam redzējuši. Jo visu jau noteiks finanses. Jo vairāk bagātu partiju sačupojušās, jo lielāka naudiņa apvienību kasēs uzradīsies. Jāsaka, ka LPP/LC tas jau ir otrais laulību līgums. Nemaz ne tik sen atpakaļ, jaunā partija LPP sapārojās ar veco, pulveri izšāvušo, gvardi LC (Latvijas Ceļš). Un kurš gan neatceras LC unikālos solījumus savas pastāvēšanas laikos? Neiedziļināšos visos sīkumos, bet vārdi bija tik skaisti, ka gribējās vai apraudāties... Neticat? Varat ielūkoties "Centrālās vēlēšanu komisijas" mājaslapā. Un pēc tam kad laulību ceremonija bija sekmīgi izpildīta, radās kārtējā unikālā programma, kurā daudz skaistu, sirdi plosošu vārdu. Ja atceraties, tad vēl pavisam nesen LPP/LC pašvaldību vēlēšanās solīja "debesmannu" un "medu ar pienu" katram rīdzeniekam. Bet kur ir šī atdeve, dāmas un kungi? Jūs varat mani palabot, bet es tiešām neredzu neko no tā, ko A.Šlesers solīja. Un nevajag atgādināt, ka uzvarēja SC ar N. Ušakovu priekšgalā. N. Ušakovs te ir tikai (un ne vairā) peška lielā spēlē. Kas notiks tagad, kad LPP/LC aprīs TP? Elementāri! A. Bērziņš (exLC) un I. Godmanis (exLC) sabučosies ar A. Šķēli (TP), un aizmirsīs vecos pāridarījumus. Kara cirvis tiks norakts uz visiem laikiem.  Tātad šie četri "musketieri" sadomāja pārvērst Latviju par savu privātīpašumu, kur katrs dancos pēc viņu stabules. Vai tiešām iesim balsot par šo drausmo četrinieku? Absolūtās Šausmas ((AŠ)²)! Viņi tak ne reizi NAV uzņēmušies atbildību par tiem mēsliem, ko ir savārījuši Latvijā.
Starp citu, vai Rīgas Domes kungiem (N. Ušakovam un A. Šleseram) kauns nav samazināt sev algu par dažiem desmit latiem? Pie tādām algām kādas saņemat, pavisam mierīgi varējāt atteikties no 50% un arī tad jums būtu par daudz, ņemot vērā jūsu privāto biznesu un intrigas...
izsūtīts: piektdiena, aprīlis 23, 2010 Nav komentāru:
Etiķetes: jaunā cerība ;-), nauda smako, pērkamie politiķi, solījumu laiks, vilki aitas kažokos
trešdiena, 2010. gada 21. aprīlis
Bruģējam ceļu uz elli...
Kārtējo reizi nākas pabrīnīties par savādajiem lēmumiem, ko pieņem valdība. Šoreiz tā ar vieglu roku izmeta 13 miljonus latu. Bet nevis vienkārši izmeta, bet gan "pasniedza" ar tādu kā dāsnu roku tiem 25 tūkstošiem bezdarbnieku, kam beigušies pabalsti... Tā ir tā saucamā "stipendiju" nauda. Bet jautājums paliek aktuāls tiem 100 000, kas pie tās netiks un vēl tiem daudziem desmit tūkstošiem, kas bez pabalsta paliks rudenī. Tātad šiem cilvēkiem ir jānomirst badā, jeb jāņem rokās sūdu dakšas un jāiet slānīt valdība.
Gribētos jau zināt, vai ar tiem 100 latiem var iztikt mēnesi? Laikam tak uz to stipendiju vietu valdības vīri un deputāti nepieteiksies? Bet pazemot cilvekus ar šiem grašiem nav nekādu sirdsapziņas pārmetumu... Tā jau ir necieņa pret cilvēkiem, pret saviem vēlētājiem. Lai kā neciešuu Tautas Partiju (TP) tās liekulīgās politikas dēļ, bet Edgars Zalāns (TP) norāda, ka tas ir:
"klajš valdošās koalīcijas īstermiņa domāšanas paraugs: ar pagaidu risinājumu - 100 latu stipendijām - novērst sociālos nemierus līdz vēlēšanām, pieverot acis uz to, ka rudenī budžeta nauda būs izsīkusi, bet bez darba un līdz ar to bez iztikas palikušo cilvēku problēmas būs vēl vairāk samilzušas".
Bet laikam šī valdība nedoma par to, kas būs pēc 10. Saeimas vēlēšanām. Tas viņus neskars tik ilgi, kamēr neapmierinatā tauta neķeras šiem pie rīkles. Jebkurā gadījumā par katru neapmierinātības izpausmi, šī Saeima atļausies vēlētājiem pārmest nepateicību. Šie politiķi rūpīgi un ar nodomu cītīgi zāģē zaru uz kura paši sēž. Gan tie, kas šobrīd pamet saviem vēlētājiem ubaga grašus (100 latu stipendijas), gan tie, kas cītīgi gremdē valdību (TP, LPP/LC, ZZS u.c.) ar savām sīkajām šantāžām un izlēcieniem. Neesmu ticīgais, bet dievi (lai cik daudz un kādi viņi nebūtu) ir mani liecinieki, šie cilvēki cītīgi bruģē savu un mūsu ceļu uz elli...
Vai Saeimā un valdībā atradīsies kāds drosminieks, kas savu algu un kompensācijas samainīs pret 100 latu stipendiju? Gaidu drosminiekus, kas pieteiksies...
izsūtīts: trešdiena, aprīlis 21, 2010 Nav komentāru:
Etiķetes: nauda smako, vilki aitas kažokos
otrdiena, 2010. gada 20. aprīlis
Nepateicība pasaules alga, bet dots devējam atdodas...
Daudzi bernībā ir lasījuši pasaciņas, kur uzsvars ir likts uz vārdiem: nepateicība pasaules alga! Tagad to var interpretēt attiecībā uz Aināru Šleseru (LPP/LC). Vēl tikai dažas dienas atpakaļ A.Šlesers pieņēma valdības piedāvājumu virzīt LPP/LC cilvēku uz Saeimas Prezidiju. Valdība tāpat saņēma A. Šlesera solījumu atbalstīt valdību. Bet attiecība uz J. Maizīša kandidatūru ģenerālprokurora amatam, A.Šlesers ir nelokāms:
"Ja politiska spiediena rezultātā Augstākās tiesas priekšsēdētājs atkārtoti nominēs Maizīti ģenerālprokurora amatam, kā partijas priekšsēdētājs ierosināšu LPP/LC frakcijai vairs nenoteikt brīvo balsojumu, bet vienbalsīgi noraidīt šo kandidatūru. Tas nebūs balsojums pret Maizīti. Tas būs balsojums pret Latvijas valsts tiesiskuma graušanu."
Protams, var apgalvot ka A. Šlesers nav atbildīgs par savu padoto balsojumu, bet tai pašā laikā nevajag aizmirst aizkulišu cīņas, ietekmēšanu un pat balsu uzpirkšanu. Pat nosakot brīvo balsojumu, A.Šlesers parādīja savu vilka dabu. Princips viens - kamēr no JL var kaut ko izspiest (vietu Saeimas Prezidijā), tikmēr LPP/LC būs labiņi, bet kad viss jau ir, tad kaut grēku plūdi... Var apgalvot, ka J. Maizītis nav drauds Latvijas ekonomiskajai un finansiālajai stabilitatei. Bet tai pašā laikā tas ir diezgan klajš izaicinājums valdībai, kas jau tā balansē uz naža asmens. Ja jau valdība nevar paļauties uz šadu sīkumu, kā J. Maizīša apstiprināšanu amatā, tad ko gaidīt no Saeimas, kad būs jāpieņem tiešām svarīgi lēmumi? Nepateicība pasaules alga... Savādi, ka Valdis Dombrovskis (JL) uzķērās uz A. Šlesera solījumu makšķeres. Kaut gan, varbūt tas bija viņa mērķis, parādīt cik daudz var ticēt A. Šlesera vārdam.
Un tikpat interesants eksemplārs ir unikālais Gundars Daudze (ZZS), kam pietika dūšas LNT raidījumā "900 sekundes" pavēstīt, ka šī Saeima ir izglābusi valsti no bankrota! Laikam jau G. Daudze (ZZS) aizmirsa, ka tieši šai Saeimai bija izredzes mīkstinat finanšu krīzes ietekmi uz Latviju. Ja nemaldos, krīze Latvijā ir manāma kādu pusotru gadu, bet Saeimas simts gudrie prāti tur snauduļo jau trīsarpus gadus. Gribot negribot ir jāsecina, ka vai nu G. Daudze (ZZS) apzināti sagroza patiesību, jeb šo patiesību nemaz negrib saskatīt. Jāatzīstas, ka sis politiķis mani nebeidz pārsteigt ar savām zināšanām un attieksmi pret cilvekiem. Ja G. Daudze pārstāv ZZS, tad diezvai viņiem ir izredzes apmuļķot tautu Saeimas vēlēšanās, kas vairs nav aiz kalniem. Dots devejam atdodas, Gundar...
Savādi ir vērot, kā politiķi mēģina atkal un atkal apvārdot savus vēlētājus. Bet problēma ir tai apstāklī, ka valdošajām partijām bija doti jau 20. gadi, lai Latviju padarītu par pārtikušu un laimīgu valsti. Rezultāti ir redzami: nabadzība, bezdarbs, cilveki kas pamet valsti cerībā uz labaku dzīvi svešumā. Bet par to neviens politiķis nevelas runāt. Jo nekādi vārdi to par neesošu nepadarīs.
izsūtīts: otrdiena, aprīlis 20, 2010 Nav komentāru:
Etiķetes: jaunā cerība ;-), pērkamie politiķi, vilki aitas kažokos
pirmdiena, 2010. gada 19. aprīlis
Vai trusītis Rodžers ir neaizstājams?
Mūsu Jānis Maizītis ir neaizstājams. Viņš ir pasaules naba. Bez viņa nav dzīves. Ja viņa nebūs, Latviju pārņems korupcija. Visi ceļi un taciņas sniedzas līdz J. Maizītim (un nevis līdz Romai, kā domāja līdz šim vairāk kā 2000 gadus)...
Tad kāpēc eksprezidenti un daļa partiju tik ļoti uzstāj par J. Maizīša ievēlēšanu? Vai tiešām tikai tāpēc ka to uzskata par valsts tiesiskuma garantu? Protams, ja J. Maizīti ievēlētu par ģenerālprokuroru, nebūtu vajadzība pēc citiem kandidātiem. J. Maizītis turpinātu nemanāmi rušināties savā smilšu kastē neviena netraucēts un, laiku pa laikam, izceltu gaismā kādu prāvāku zivtiņu, lai attaisnotu savu eksistenci. Bet kāpēc tad Ivars Bičkovičs nolēma ieturēt pauzi līdz rudenim, kad tiks ievēlēta 10. Saeima?
Secinājumi? Luk daži no tiem. Mūsu zvaigzne J. Maizītis strādā "Vienotības" interesēs, tāpēc ZZS, TP un LPP/LC nav ieinteresēti šīs kandidāta apstirināšanā. Pilnīgi pieļauju domu, ka I. Bičkovičs apzināti virzīja J. Maizīti uz izgāšanos, lai viņu varētu aizvietot ar sev vēlamu personu, pašam zinamu iemeslu dēļ. Ja rudenī būs varas maiņa un "Vienotība" netiks pie stūres, tad visticamak tiks virzīta persona kas lobēs mūsu "iemīļotos" oligarhus. Un pat tagad I. Bičkovičs jau atklāti pasaka, ka tiks ietureta pauze... Bet kur ir garantija, ka šīs pauzes laikā J. Maizīti neaizvieto oligarhu interesēm atbilstoša persona, kas vismaz netraucēs viņus priekšvēlēšanu cīņu laikā? Tā top politika dāmas un kungi... Mūsu trusītis Rodžers ir atradis taciņu uz zvaigznēm...
izsūtīts: pirmdiena, aprīlis 19, 2010 Nav komentāru:
Etiķetes: kukuļošana, nauda smako, pērkamie politiķi, solījumu laiks, vilki aitas kažokos
sestdiena, 2010. gada 17. aprīlis
Kas tad tomēr iegāza trusīti Rodžeru?
Vēl arvien nerimstas atskaņas par J. Maizīša neapstiprināšanu ģenerālprokurora amatā. Vissāpīgāk to laikam uztver V. Dombrovskis (JL). Citēju no portāla www.ir.lv:
Kā norādīja premjers, viņa kā mazākumvaldības vadītāja “sarkanās līnijas” tieši skar valsts finansiālās stabilitātes jautājumus. “Ja [Saeimā] tiks pieņemti lēmumi, kas sagrauj starptautiskā aizdevuma programmu un atkal vedīs valstī finansiālajā nestabilitātē, kāda tā bija pirms gada, tādā gadījumā tā ir “sarkanā līnija”. Tas ir bijis mans galvenais uzstādījums sarunās ar visām Saeimas frakcijām.”
Un arī Ģ. V. Kristovskis (PS) ir visai sakapinājis savas emocijas. Lūk citāts no www.vienotiba.lv:
„Saeimas deputāti, 15. aprīlī aizklāti balsojot pret Jāņa Maizīša atkārotu apstiprināšanu ģenerālprokurora amatā, ir metuši gļēvu izaicinājumu tiesiskai Latvijas valstij.”
Patiesībā nekādi netieku gudrs, kā tas nākas, ka viens mazs mazītiņš trusītis Rodžers, kurš visu laiku bijis tik nemanāmi aizņemts ar A. Lemberga (ZZS) izķidāšanu, var sacelt tādu ažiotāžu. Ņemot vērā ka J. Maizīti atkārtoti nominēja tik labi zinamais un skandalozais I. Bičkovičs, tad rodas pamatots jautājums - kam ir izdevīgs Saeimas balsojums? Atliek pieņemt visreālāko pieņēmumu. Kāds šo scenāriju ir pasūtījis. Bet par to jāpateicas TP, ZZS un TB/LNNK. Lūk citāts no laikraksta www.la.lv:
Tomēr šī gada sākumā "JL" un PS pārstāvji jau iesniedza grozījumus Saeimas Kārtības rullī, kas paredzēja atklātu balsojumu par ģenerālprokuroru, bet Saeima šo priekšlikumu noraidīja. Pret toreiz balsoja 59 deputāti – Tautas partijas, Zaļo un zemnieku savienības, "Tēvzemei un Brīvībai"/LNNK, "Saskaņas centra", LPP/"LC", kā arī Jakovs Pliners ("PCTVL").
Salīdzinot ar gada sākumu un tagadni, nekas nav mainījies. TP un ZZS kategoriski iebilst pret atklātu balsošanu. Un gan jau vēl daži ēnā tupēdami paslepus neatbalsta šo pasākumu. I. Bičkovičs apņēmies jaunu kandidātu neizvirzīt līdz nākamās Saeimas vēlēšanām. Bet rudenī gan jau Saeima J. Maizīti apstiprinās atkārtoti. Tas varētu būt izdevīgi A. Lembergam (ZZS). Un protams, arī citi tikpat apšaubāmi politiķi (A. Šķēle (TP), A. Šlesers (LPP/LC) u.c. vēl inkognito) varētu par šo pasākumu priecāties. V. Dombrovskis aizņemts ar dumpīgo Saeimu, bet paši pa to laiku aktivizēs reklāmas pasākumus vēlētāju smadzeņu izskalošanai. Bet jāatzīst, ka V. Dombrovskis tomēr šajā situācijā atgādina mazu niķīgu bērnu, kam lielie onkuļi atņēmuši bonbongu. Tātad jāsecina, ka vēl viens Valdi neapmierinošs solījums un varam atlaist Saeimu. Ja tā padomā, tas būtu pat labāk. Vismaz mūsu oligarhi, kas simulē tautas kustību, parādītu ka ir vienotāki par Vienotību. Nokristu biezais priekškars no uzņēmēju organizācijas "Par Labu Latviju". Viņi joprojām laužas un slēpj savu saistību ar TP un LPP/LC.
Kā redzams, trusītis Rodžers ir tikai ēsma valdībai...
izsūtīts: sestdiena, aprīlis 17, 2010 Nav komentāru:
Etiķetes: Jaunais Laiks atkal sola, kukuļošana, pērkamie politiķi, solījumu laiks, vilki aitas kažokos
piektdiena, 2010. gada 16. aprīlis
Kas iegāza trusīti Rodžeru?
Nekādi netieku gudrs, vai tiešām Latvijā trūkst godīgu un strādātgribošu cilvēku, ka viss uzsvars jāliek uz J. Maizīti kā vienīgo īsteno tiesiskuma aizstāvi? Gan jau ka kādam konkrētam politiskajam spēkam tas ir izdevīgi. Kamēr J. Maizītis trenkā A. Lembergu (ZZS) un velns viņu zin ko, tikmēr citas tikpat simpātiskas personas mierīgi pilnveido savu personīgo biznesu, vai arī papildina savu budžetu nebaltajām dienām.
Nav jābūt īpaši gudram, lai saprastu, ka mūsu trusīti iegāza ļaunie vilki no ZZS, TP, un LPP/LC. Protams, pierādījumu tam nav. Bet atcerēsimies, ka Saeimā LPP/LC pārstāv 10 deputati, ZZS pārstāv 18 deputāti, bet TP jau 23 deputāti. Nav jabūt matemātikas ģēnijam, lai saprastu ka tas ir vairākums pret JL 18 deputātiem, SC 17 deputātiem, TB/LNNK 8 deputatiem un PCTVL 6 deputātiem. Ņemot vērā vēl to, ka ne visi tautas kalpi esot godīgi (tā to apgalvoja pats G. Daudze), tad protams nav nekādu pārsteigumu par šo iznākumu, ko daži uztver pārāk sakāpināti. Par visu pamatu varēja būt gaidāmā prokuratūras tīrīšana, kas noteikti nav izdevīga vairākiem politiskajiem spēkiem, kam ir pieejama informācija par prokuratūras darbību un planiem, kas varētu radīt zināmas problēmas priekšvēlēšanu cīņā.
Protams, ka tie kuri cietuši no J. Maizīša bargās uzmanības, tagad atspēlējās un ļauni priecājas. Kā spilgtākais piemērs tam ir A. Lembergs. Bet tā kā viņš ir ZZS līderis, tad kuram ir šaubas par to, kā šī apvienība balsoja? LPP/LC solīja valdību atbalstīt, bet tikko savu cilvēku iebīdīja sev vajadzīgajā krēslā, tā solījumi izgaisa kā dūmi. Par to vai J. Maizītis tomēr ir piemērotākais kandidāts ģenerālprokurora amatam var spriest katrs pats. Atgādināšu tikai Latvijas prokuroru Ētikas kodeksa pamatprincipus:
prokuroram jābūt patstāvīgam un neatkarīgam sava profesionālā pienākuma izpildē, norobežojoties no personiskajām interesēm vai kādas ārējas ietekmes;
prokurors, pildot dienesta pienākumus, nedrīkst vadīties no kādas atsevišķas personas, partijas vai grupas interesēm, pakļauties sabiedrības protestiem vai bailēm no kritikas;
prokurors pilda uzliktos pienākumus objektīvi un taisnīgi, ievērojot nevainīguma prezumpciju un personu vienlīdzību likuma un tiesas priekšā, kā arī neizrādot īpašu labvēlību vai radot nepamatotas privilēģijas.
Lasot šos trīss punktus, man tomēr rodas zināmas aizdomas par J. Maizīša atbilstību. Raidījumā "Kas notiek Latvijā" skaidri bija redzams ka pirmais punkts uz viņu iedarbojas visai manāmi. Un nav jau dūmu bez uguns. Ne velti mūsu līdzšinējam ģenerālprokuroram pārmet lēnīgumu. Tikai kā interesēs tas ir bijis? Visinteresantāk būs vērot, kas virzīs nākamo kandidātu. Un vēl interesantāk būs vērot kas viņu atbalstīs. Jebkurā gadījumā būtu patīkami, ja nākamais ģenerālprokurors tik tiešām darbotos pēc ētikas kodeksa un nestieptu gumiju pēc politiska vai privāta pasūtījuma. Bet vai tas tiešām ir iespējams mūsdienu Latvijā? Ceru ka to tiešām pierādīs mūsu nākamais ģenerālprokurors.
izsūtīts: piektdiena, aprīlis 16, 2010 Nav komentāru:
Etiķetes: kukuļošana, solījumu laiks, vilki aitas kažokos
ceturtdiena, 2010. gada 15. aprīlis
Mēs dzīvojam demokrātiskā valstī. Tā vismaz tiek uzskatīts. Ir daudz visādu partiju, apvienību, organizāciju. Tās strīdas savā starpa, uzrauga viena otru. Un viena otrai acī atklāti neknābj. Bet tikko kāds neuzmanīgi pagriež muguru, ta saņem ne tikai knābienu, bet pat spērienu pa zināmu vietu. Tā A. Šķēle (TP) spēra V. Dombrovskim (JL) tīksminoties par A. Šlesera (LPP/LC) izdarībām, solot pievienoties valdībai. Tomēr jāatzīst ka visus šos politiskos spēkus, kas ir valdījuši Latvijā pēdējos 20 gadus, virza tikai viens virzītājspēks - NAUDA!
Interesanti ka nevienam neliekas aizdomīgi, kā tautas kalpi tiek pie grezniem auto, skaistām mājām, lieliem naudas uzkrājumiem un fantastiskiem amatiem dažādu uzņēmumu valdēs. Patlaban ir laiks, kad uzpeld politiķu nodokļu deklarācijas. Nav jau smuki lūrēt svešos maciņos. Bet ko lai dara, ka vairumam cilvēku tur ir dziļu mīnusu. Un izrādas ka arī mūsu finansu ministram E. Repšem (JL) tie ir visai graujoši. Nekādi netieku gudrs, kā viņš vēl nav pārdevis savu ādas uzvalku...
Tātad, kā mūsdienu politiķi un deputāti tiek pie naudas, lai iegādātos īpašumus? TP, LPP/LC, JL, LZS u.c. bijušās un esošās partijas mūžīgi mūžos solījušas aizstrāvēt savu vēlētāju intereses. Bet kur viņi ņem līdzekļus, lai veidotu reklāmas kampaņas priekšvēlēšanu cīņās? Daži labi uzņēmēji ir izteikušies par korupciju valdībā, kas jau daudzus gadus zeļ un plaukst.
Lūk tad liekas saprotams, kāpēc TP un LPP/LC tik sakāpinati ņem pie sirds ka zaudē vēlētāju atbalst. Lūk tāpēc tika radīta uzņēmēju apvienība, kuras aizsegā strādātu tie tautas kalpi, kas jau daudzus gadus cilvēkiem sola leiputriju un zelta kalnus. Vai tad šobrīd Par Labu Latviju nesola to pašu ko TP un LPP/LC pirms četriem gadiem? Vai pirms astoņiem gadiem nebija tādi paši solījumi? Un kas notirk, kad pie stūres tiek SC? Piemēram Rīgas Satiksmē tika radīta vēl viena valdes darboņa vieta SC bīdītai personai. Un tas notika tikko šie nonāca pie stūres Rīgas Domē.
Korupcija zeļ un plaukst, bet vēlētājiem tas nav jāzin, jo viņu pienākums ir atkārtoti ievēlēt korumpētus politiķus, kas lobē to uzņēmēju intereses, kas pa klusam atvēl vairākus desmit tūkstošus latus par sev izdevīgu likumu pieņemšanu. Un tikko vadošās partijas sāk zaudēt sabiedrības uzticību, tā rodas mistiskas apvienības, kas vecos vēzīšus padara kristāldzidrus un nevainīgus. Jauno apvienību ēnā snauduļo vecie politiķi ietērpti jauno organizāciju krāsās. Bet kas šiem kungiem un dāmām neļāva savus solījumus pildīt visus šos gadus?
izsūtīts: ceturtdiena, aprīlis 15, 2010 Nav komentāru:
Etiķetes: jaunā cerība ;-), kukuļošana, nauda smako, pērkamie politiķi, solījumu laiks, vilki aitas kažokos
trešdiena, 2010. gada 14. aprīlis
Laikam tak beidzot esam no krīzes purva izpeldējuši tīros ūdeņos, kur var redzēt zemi zem kājām... Tā vismaz lēma valdība. Un valdība satāv arī no Jaunā Laika (JL), kas vēl pagājušā gada nogalē, cirpa un mērija katra vēlētāja budžetu... Tad atkal cirpa un atkal mērija pēc pašvaldību vēlēšanām, kad vēlētājiem bija sasolīti zelta kalni... Bet pensionāri un ģimenes izjuta ko nozīmē tukšie solījumi. Valdība uzskatīja labāk turēt vārdu starptautiskajiem kreditoriem, bet apcirpt jau tā badā mirstošus pensionārus un izmisušas māmiņas. Laikam valdība nepadomāja, ka ne pensionāri, ne bērni un mātes no zila gaisa pārtikt nevar. Bet kuru gan tas interesē... Tikai tos, kas no tās cirpšanas ir cietuši.
Te pēkšņi valdība sadomāja atbalstīt lielo valsts monopoluzņēmumu prasības pēc prēmijām. Jo lūk darbinieki esot zelta vērti un tos vajag atbalstīt... Es jau neapgalvoju ka nevajag. Par labu darbu pienākas labs atalgojums. Tikai kāpēc nostādīt vienu sabiedrības daļu izdevīgākā situācijā pret otru? Varu saderēt - “Latvijas dzelzceļš” (un meitasuzņēmumos), “Latvenergo” (un meitasuzņēmumos), „Latvijas valsts meži”, „Latvijas Valsts radio un televīzijas centrs”, „Starptautiskā lidosta „Rīga”, „Latvijas autoceļu uzturētājs”, „Latvijas gaisa satiksme”, “Latvijas pasts”, „Getliņi EKO” un „Rīgas Ūdens” darbinieki ir stāvā sajūsmā. Bet kā ir citu valsts uzņēmumu un darbinieku interesēm? Vai viņi strādā sliktāk nekā citi? Vai mediķi, kareivji, ugunsdzēsēji, policisti u.c. struktūru darbinieki nav pelnījuši piemaksas par darbu?
Ja būs kārtējie grautiņi pie Saeimas, vai policija un armija sniegs atbalstu valdībai? Vai mediķiem nebūs rūgtums redzot palātā kādu no tiem vīriem, kas nenovērtē viņu darbu? Vai skolotāji bendējot nervus ar nepaklausīgiem audzēkņiem arī nav pelnījuši iespēju izdzīvot? Es nezinu, vai būtu spējīgs aizstāvēt un ārstēt tādus cilvēkus, kas atklāti ņirgājas par cilvēkiem.
Ja jau krīzes sekas likvidētas, tad dod visiem līdzīgas iespejas. Ja krīze vēl eksistē, tad nevajag kacināt tautu! Esošā pieredze rāda, ka visas lielās prēmijas nonāk šo uzņēmumu valdes locekļu maciņos. Vai šis lēmums ir paredzēts dažiem desmit darbiniekiem - valdes locekļiem? Vēlēšanas tak vēl priekša, dāmas un kungi!
izsūtīts: trešdiena, aprīlis 14, 2010 Nav komentāru:
Etiķetes: jaunā cerība ;-), nauda smako, solījumu laiks, vilki aitas kažokos
Jaunākas ziņas Vecākas ziņas Sākumlapa
nothing special... (A.Slakteris no Latvijas)
Apskatīt manu pilno profilu
Nerrs (āksts), kas draugos ar (ne)veselo saprātu, bet vēl godīgs un varas nesamaitāts ;-)
Rakstu to, ko domāju un nav svarīgi, vai tas kādam ir kā dadzis acī...
Mani uzskati nav ideāli, bet mans mērķis ir likt aizdomāties par to kas notiek šai valstī.
Gan jau katrs pats saviem spēkiem beigās izdomās, kas ir tie vecie vēzīši jaunajos iepakojumos...
Uz tā paša grābekļa...
Atklāta vēstule Buldozeram, jeb Rīga asarām netic...
Kad solījumi nebūs ne graša vērti
Ko vērti ir solījumi?
Par ko viņi domā?
Tikai cipari un komati.
Neizbēgama ir tikai nāve un nodokļi.
Vai valsts nauda tiek taupīta?
Ko sēsi, to pļausi!
Absolūtās Šausmas politikā, jeb (AŠ)²
Bruģējam ceļu uz elli...
Nepateicība pasaules alga, bet dots devējam atdoda...
Vai trusītis Rodžers ir neaizstājams?
Kas tad tomēr iegāza trusīti Rodžeru?
Kas iegāza trusīti Rodžeru?
2. pasakas tiem kam vēl nav 18+ un vecākiem ;-)
3. dažas atpazīstamas spēles atpūtai ;-)
4. anekdotes labam garastāvoklim...
cenzūra jaunā cerība ;-) Jaunais Laiks atkal sola kukuļošana nauda smako neoboļševisms neonacisms pērkamie politiķi pilsoniskā žurnālistika prese pseidodemokrātija solījumu laiks uzņēmēji asina zobus vēsture vilki aitas kažokos
Saņemiet "Politiskos Minhauzenu stāstus." uz e-pastu
Veidnes “SIA Lieliski” motīvs. Nodrošina Blogger.